VALTIOVARAINMINISTERIÖ	VM  002:00/2001		
				
	     	22.1.2001		

Ministeriöille, virastoille ja laitoksille

VALTIONHALLINNON TIETOTURVALLISUUDEN JOHTORYHMÄ (VAHTI)

Asettaminen 
Valtiovarainministeriö on tänään asettanut uuden valtionhallinnon tietoturvallisuuden johtoryhmän, VAHTIn. 

Toimikausi
22.1.2001-31.12.2003
	
Tietoturvallisuuden johtoryhmän tavoitteet

Valtionhallinnon tietoturvallisuuden johtoryhmän tavoitteena on ohjata, yhteensovittaa ja kehittää valtionhallinnon tietoturvallisuutta tietoyhteiskuntakehityksen, sähköisen hallinnon, toimintojen laadun, tietoturvauhkien sekä toimintojen ja tietojenkäsittelyn verkottumisen ja muun keskeisen kehityksen edellyttämällä tavalla. 

Tietoturvallisuuden johtoryhmä käsittelee tietoturvallisuutta laaja-alaisesti kohteina kaikki valtioneuvoston periaatepäätöksessä valtionhallinnon tietoturvallisuudesta 11.11.1999 yksilöidyt tietoturvallisuuden 8-osa-aluetta (hallinnollinen tietoturvallisuus, henkilöstöturvallisuus, fyysinen turvallisuus, tietoliikenneturvallisuus, laitteistoturvallisuus, ohjelmistoturvallisuus, tietoaineistoturvallisuus ja käyttöturvallisuus).

Tehtävät
Valtionhallinnon tietoturvallisuuden johtoryhmän tehtävinä on

•	Kehittää, koordinoida, yhteensovittaa ja ylläpitää valtionhallinnon tietoturvallisuuden tavoitteita, toiminta- ja organisointilinjauksia sekä määräyksiä, ohjeita ja suosituksia.

•	Analysoida ja seurata valtionhallinnon tietoturvallisuutta ja sen toimeenpanoa sekä alan kansallista ja kansainvälistä kehitystä sekä määritellä tarvittavat kehittämistoimenpiteet, linjaukset ja ohjeistus.

•	Toimia valtionhallinnon tietoturvallisuuden, henkilötietolain mukaisen tietosuojan ohjauksesta vastaavien valtionhallinnon organisaatioiden sekä valtionhallinnon tietohallinnon johtoryhmän (VATI) yhteistyö- ja asiantuntijaelimenä.

•	Osallistua tarvittaessa valtionhallinnon näkökulmasta kansallista ja kansainvälistä tietoturvallisuutta kehittävien yhteistyöryhmien toimintaan sekä valmistella tai valmisteluttaa näiden kanssa mahdollisesti valtionhallinnolle annettava erityisohjeistus tai muut yhteistyöryhmän tehtävään sisältyvät valtion tietoturvallisuuteen liittyvät asiat.

•	Ohjata ja jatkaa edellisen valtionhallinnon tietoturvallisuuden johtoryhmän vuonna 2000 käynnistämät hankkeet.
Valtionhallinnon tietoturvallisuuden johtoryhmä käsittelee valtionhallinnon tietoturvallisuutta koskevat määräykset, ohjeet, suositukset ja tavoitteet sekä muut tietoturvallisuuden linjaukset. 

Organisointi

Puheenjohtaja:
Kiviniemi, Mikael 	neuvotteleva virkamies, valtiovarainministeriö

Jäsenet:
Aarnio, Reijo	tietosuojavaltuutettu, Tietosuojavaltuutetun toimisto
        henkilökohtainen varajäsen: Kleemola, Maija, toimistopäällikkö
Björklund, Eeva	atk-päällikkö, Ilmailulaitos
Liutu, Erkki		tietohallintopäällikkö, Keskusrikospoliisi
Hyytiä, Kalevi	tietoturvallisuuspäällikkö, Pääesikunta
Soini, Kristiina	johtaja, Ilmatieteen laitos
Korvola, Kaarlo	neuvotteleva virkamies, sisäasiainministeriö
Pietikäinen, Kristiina	viestintäneuvos, liikenne- ja viestintäministeriö
        henkilökohtainen varajäsen: Parmes, Rauli, turvallisuusjohtaja
Partti, Asta		tietohallintojohtaja, Kaakkois-Suomen verovirasto
Saloranta, Pertti	ylitarkastaja, oikeusministeriö
        henkilökohtainen varajäsen: Karhuketo, Iris, ylitarkastaja, oikeusministeriö
Sundqvist, Jari	turvallisuuspäällikkö, valtioneuvoston kanslia
Välimäki, Merja	sisäisen tarkastuksen päällikkö, valtiokonttori
Terho, Arja		neuvotteleva virkamies, valtiovarainministeriö
Uusikartano, Ari	neuvotteleva virkamies, kauppa- ja teollisuusministeriö
Saarinen, Jarmo	atk-päällikkö, ulkoasiainministeriö

Pysyvät asiantuntijat:
Kananen, Ilkka	apulaisjohtaja, Huoltovarmuuskeskus 
Salminen, Tuomo	atk-erikoistutkija, valtiontalouden tarkastusvirasto
Tuomaila, Timo	atk-turvapäällikkö, verohallitus
Sundberg, Seppo	tietoturvapäällikkö, Väestörekisterikeskus

Sihteeritehtävät:
Valtiovarainministeriön hallinnon kehittämisosasto vastaa johtoryhmän sihteerin tehtävistä.

Tehtäviensä hoitamiseksi johtoryhmä voi perustaa alaisuuteensa tarvittavia jaostoja sekä valmisteluryhmiä. Johtoryhmän asiantuntijapalvelut ja muut kustannukset maksetaan momentilta 28.80.20.

Alivaltiosihteeri	Juhani Turunen

Ylijohtaja  		Jorma Karjalainen

TIEDOKSI:
	valtionhallinnon tietoturvallisuuden johtoryhmä
valtionhallinnon tietohallinnon johtoryhmä